Putin îi oferă lui Trump doar minimul necesar pentru a putea spune că progresează negocierile de pace din Ucraina
Chiar dacă președintele american Donald Trump insistă asupra progreselor făcute în negocierile cu Rusia despre un armistițiu în Ucraina, în realitate nu s-a schimbat aproape nimic, arată o analiză BBC. După convorbirea telefonică de marți, 18 martie, dintre Trump și Putin, concesia Rusiei de a nu mai ataca rețeaua energetică a Ucrainei timp de o lună este departe de armistițiul discutat între Kiev și Washington.